สาเหตุเป็นเพราะความอ้วนรึเปล่าคะ เพราะน้ำหนัก 95 ครั้งสุดท้ายที่ประจำเดือนมาจำได้ว่ามามากกว่าปกติหลังจากนั้นก็ไม่มาอีกเลย ตอนแรกคิดว่าอาจจะเป็นมะเร็งหรือเนื้องอกที่มดลูก แต่ไปตรวจมดลูกด้วยเครื่องอัลตราซาวน์ผลออกมาปกติทุกอย่าง ต้องลดน้ำหนักใช่มั้ยคะประจำเดือนถึงจะกลับมาปกติเหมือนเดิม
สวัสดีค่ะ การที่ประจำเดือนไม่มาเกือบ 4 ปี อาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ แต่ก็ไม่น่าทำให้ประจำเดือนขาดหายไปนานเป็นปี2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยแท้งแล้วได้รับการขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้น6. รังไข่เสื่อมก่อนกำหนด หรือเข้าสู่วัยหมดประจำเดือน โดยจะพบในผู้หญิงอายุ 40 ปีขึ้นไปหากเคยได้ทำอัลตราซาวด์แล้ว ไม่พบสิ่งผิดปกติอะไร ก็อาจเกิดจากรังไข่มีการเสื่อมก่อนกำหนดได้ ดังนั้น หากยังไม่ได้พบแพทย์เฉพาะสูติ-นรีแพทย์ ก็ควรไปพบเพื่อประเมินอีกครั้ง นอกจากนี้ ควรพบแพทย์เฉพาะทางอายุกรรมเพื่อรักษาโรคอ้วนที่เป็นอยู่ด้วย เพราะการมีน้ำหนักตัวมาก อาจมีโรคอื่นๆร่วมอยู่ เช่น เบาหวาน ไขมันในเลือดสูง ความดันโลหิตสูง เป็นต้น